El Decret 106/2008, de 6 de maig, de mesures per a l'eliminació de tràmits i la simplificació de procediments per facilitar l'activitat econòmica (DOGC de 15.5.2008), introdueix un conjunt de mesures de simplificació administrativa que tenen com a finalitats eliminar càrregues administratives tant de les empreses, com dels òrgans administratius que no aporten un valor afegit, així com simplificar i agilitzar els procediments administratius, cercant la resolució en el primer contacte amb la persona interessada.
L'esmentat Decret també té com a finalitat donar un impuls decidit a la tramitació electrònica, sense que això representi una disminució de la protecció de les persones, dels béns i del medi ambient, preveient que el sistema de comunicació preferent de les empreses amb l'Administració de la Generalitat per al compliment de les obligacions d'informació derivades de la normativa vigent és el telemàtic.
L'article 21 del Decret 106/2008, de 6 de maig, preveu que l'òrgan competent per a la tramitació i resolució d'un procediment administratiu pot encarregar o delegar a l'Oficina de Gestió Empresarial (OGE) aquestes funcions, incorporant-se al catàleg de serveis.
Una de les tasques que té encomanada la Direcció General d'Energia i Mines, com a òrgan competent en matèria de mines, és la de recepcionar, analitzar i confrontar els plans de labors miners, d'acord amb el que preveuen els articles 18, apartat 2, i 70, apartat 2, de la Llei 22/1973, de 21 de juliol, de mines, i els articles 31, apartat 2, i 92, apartat 3, del Reial decret 2857/1978, de 25 d'agost, pel qual s'aprova el Reglament general per al règim de la mineria.
Aquests plans de labors s'han d'ajustar al model oficial aprovat.
Sobre la base del que s'ha exposat i d'acord amb les competències atribuïdes per l'article 24 del Decret 194/2008, de 7 d'octubre, de reestructuració parcial del Departament d'Economia i Finances,
Resolc:.1 Aprovar el nou model oficial de pla de labors de les activitats mineres a cel obert de les seccions A) i C) de la Llei 22/1973, de 21 de juliol, de mines..2 El nou model oficial de pla de labors aprovat es troba a disposició dels interessats, al web institucional de l'Administració de la Generalitat de Catalunya, a través del canal específic d'activitats empresarials gestionat per l'Oficina de Gestió Empresarial (OGE)..3 La presentació del pla de labors i annexos, en format electrònic amb signatura digital i visat digital del col·legi oficial corresponent (CD ROM/DVD) s'efectuarà acompanyada d'una sol·licitud del titular de l'explotació minera i del director facultatiu, mitjançant la qual es declararà la relació de documentació lliurada en format electrònic.
El model normalitzat i oficial de l'esmentada sol·licitud es trobarà a disposició dels interessats al web institucional de l'Administració de la Generalitat de Catalunya, a través del canal específic d'activitats empresarials gestionat per l'Oficina de Gestió Empresarial (OGE).
L'Oficina de Gestió Empresarial (OGE) examinarà la sol·licitud presentada i, si s'ajusta al model normalitzat, procedirà al seu segellat a efectes de l'aprovació del pla de labors presentat..4 La Direcció General d'Energia i Mines o, si s'escau, el Servei Territorial competent podran fer les comprovacions i inspeccions que considerin oportunes a fi i efecte de constatar que el pla de labors presentat i la documentació annexa s'ajusten al que requereix la normativa aplicable.
En el supòsit que, com a conseqüència d'aquestes actuacions, es constati l'existència de defectes a la documentació presentada, l'òrgan competent podrà requerir les esmenes i millores que consideri necessàries..5 Els titulars de les explotacions mineres o els seus directors facultatius hauran de presentar el pla de labors abans de l'1 de març de cada any.
Els plans de labors s'han de referir a l'any natural corresponent..6 El Pla de Labors inclourà a més del formulari de dades normalitzat, els annexos necessaris per completar la informació i en particular els següents annexos:
Plànols per representar amb exactitud els treballs realitzats i projectats, tant en l'explotació como en la restauració.
Informe del factor d'esgotament si s'escau.
Reportatge fotogràfic (opcional)..7 El format dels arxius electrònics de la documentació, així com una guia de presentació i emplenament del pla de labors, es trobaran i actualitzaran a la pàgina web institucional ja esmentada de l'Administració de la Generalitat..8 Aquesta Resolució entrarà en vigor partir de l'1 de setembre de 2009.
A partir d'aquesta data, els plans de labors ja presentats, mantindran la seva validesa fins el 31 de desembre de 2009.
Contra aquesta Resolució, que no posa fi a la via administrativa, es pot interposar recurs d'alçada davant el conseller d'Economia i Finances en el termini d'un mes comptat des de l'endemà de la seva publicació, d'acord amb el que disposa l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999.